b'\n_START_ARTICLE_\nMantas \xc5\xbdmuidinavi\xc4\x8dius\n_START_PARAGRAPH_\nMantas \xc5\xbdmuidinavi\xc4\x8dius (sceninis pseudonimas \xe2\x80\x93 \xe2\x80\x9eWizard\xe2\x80\x9c; g. 1985 m. Vilniuje) \xe2\x80\x93 iliuzionistas, tarptautin\xc5\xb3 konkurs\xc5\xb3 laureatas, metodin\xc4\x97s med\xc5\xbeiagos pradedantiesiems iliuzionistams sudarytojas.\n_START_SECTION_\nBiografija\n_START_PARAGRAPH_\nVilniaus universitete baig\xc4\x97 filosofijos studijas, \xc5\xa1iuo metu studijuoja psichologij\xc4\x85. Mantas yra jaunas iliuzionistas, kuriantis magijos, filosofijos ir judesio sintez\xc4\x99 iliuzijos mene. Atsisakydamas klasikinio iliuzionisto \xc4\xafvaizd\xc5\xbeio ir derindamas technik\xc4\x85 su goti\xc5\xa1ku \xc4\xafvaizd\xc5\xbeiu, Mantas sujung\xc4\x97 tradicijas ir originalum\xc4\x85 magijos mene. Nuo 1998 met\xc5\xb3 iliuzionisto Arvydo Stonio mokinys, bendradarbis, bendr\xc5\xb3 k\xc5\xabrybini\xc5\xb3 projekt\xc5\xb3 dalyvis. 1998 m. pristat\xc4\x97 pirm\xc4\x85j\xc4\xaf savo \xc5\xa1ou. 2001 m. saus\xc4\xaf suk\xc5\xabr\xc4\x97 program\xc4\x85 \xe2\x80\x9eOperos fantomas\xe2\x80\x9c, 2005 m. rugpj\xc5\xab\xc4\x8dio m\xc4\x97n. \xe2\x80\x93 \xe2\x80\x9eGothic\xe2\x80\x9c, 2006 m. \xe2\x80\x93 \xe2\x80\x9eEclectic\xe2\x80\x9c, 2007 m. pristat\xc4\x97 pirm\xc4\x85j\xc4\xaf Lietuvoje iliuzijos triuk\xc5\xb3 seminar\xc4\x85 \xe2\x80\x9ePneuma\xe2\x80\x9c iliuzionistams ir visiems besidomintiems iliuzijos menu. 2008 m. \xe2\x80\x9eNight dream\xe2\x80\x9c. 2007 m. Mantas Wizard ir Arvydas Stonys i\xc5\xa1leido mokomuosius DVD, skirtus pradedantiesiems ir jau pa\xc5\xbeengusiems (Iliuzijos meno pagrindai, Iliuzijos meno pagrindai, Iliuzijos meno pagrindai), o 2009 m. suk\xc5\xabr\xc4\x97 magijos spektakl\xc4\xaf vaikams "Stebuklingos kelion\xc4\x97s"._NEWLINE_Mantas priklauso Lietuvos iliuzionist\xc5\xb3 klubui ir tarptautiniam iliuzionist\xc5\xb3 klubui A. M.B. E.R. (angl. Association of Magicians of Baltic Established in Riga). Savo program\xc4\x85 yra pristat\xc4\x99s Austrijoje, Anglijoje, \xc4\x8cekijoje, Lenkijoje, Vokietijoje, \xc5\xa0vedijoje, Olandijoje, Latvijoje, Suomijoje.'